Αν, όμως, το live streaming αλλάζει τον ρόλο των χρηστών-θεατών στη διαδικασία της δημιουργίας και της διάδοσης video content στο διαδίκτυο, εύκολα μπορεί κανείς να φανταστεί πόσο χρήσιμο εργαλείο αποτελεί για έναν επαγγελματία ή για ένα brand που θέλει να εμπλουτίσει το αφήγημά του, να διευρύνει την αναγνωρισιμότητά του και… να γοητεύσει το κοινό του. Video ποιοτικά και πρωτότυπα, σύνδεση του θεατή με τη “στιγμή” και δυνατότητα “συμμετοχής” μέσω των αγαπημένων του social media μπορούν να απογειώσουν το ενδιαφέρον του μιας και αρχίζει, πλέον, να εμπλέκεται ενεργά στις καμπάνιες που τον αφορούν. Με το content marketing να παραμένει ένα διαρκώς μεταβαλλόμενο πεδίο δράσης για marketing strategists και content providers ομοίως, η δυνατότητα να επικοινωνήσουν την “ανωτερότητα” ενός brand με κύριο όπλο τη δύναμη και το κύρος της ζωντανής εικόνας αποτελεί μία σημαντική πρόκληση. Είναι, επίσης, μία ευκαιρία να αλληλεπιδράσουν άμεσα και ουσιαστικά με τις νεότερες, τεχνολογικά καλλιεργημένες γενιές που έχουν μάθει να βρίσκονται σε διαρκή οπτική επαφή με ό,τι τους ενδιαφέρει, όσο και να ανταποκρίνονται με ποικίλους τρόπους στα ερεθίσματα που λαμβάνουν μέσω της πλατφόρμας που χρησιμοποιούν σε κάθε δεδομένη στιγμή. Είναι ενδεικτικό ότι, σύμφωνα με σχετικές έρευνες, τα μέλη της Generation Z (οι νέοι που γεννήθηκαν μετά τα μέσα της δεκαετίας του ‘90) μπαίνουν στο YouTube και στα social media καθημερινά, προτιμούν το live streaming από άλλες τηλεοπτικές υπηρεσίες και αρέσκονται στο multitasking ενώ παρακολουθούν video στη συντριπτική τους πλειοψηφία, σε ποσοστά που αγγίζουν το 90%. Βεβαίως, για να γίνει η προσέγγιση του κοινού με τρόπο που θα οδηγήσει σε μετρήσιμη ανταπόκρισή του και ουσιαστικά conversions σε απτούς στόχους, δεν αρκεί η χρήση μιας από τις διαθέσιμες υπηρεσίες live streaming και η απλή διοργάνωση μίας ζωντανής μετάδοσης. Ένα γεγονός που προορίζεται για να το δουν οι πάντες (ή έστω ένα κοινό ικανό να καταστήσει μία live καμπάνια επιτυχή) οφείλει να είναι καλά οργανωμένο και να διαθέτει κάλυψη εφάμιλλη μιας σωστής τηλεοπτικής καμπάνιας, υψηλής ποιότητας εικόνα και ήχο και καλά σχεδιασμένη ροή, έτσι που να κρατά το ενδιαφέρον και να μην παρακινεί το κοινό να “αλλάξει κανάλι”.Η Think Plus, έχοντας μπει δυναμικά στην αγορά των υπηρεσιών live streaming, προσφέρει ένα ευέλικτο σύστημα αναμετάδοσης με πολλαπλή κάλυψη από HD κάμερες που προσαρμόζεται σε κάθε χώρο και ανταποκρίνεται με επιτυχία στις πιο υψηλές απαιτήσεις, σε σκηνοθεσία, ποιότητα, ταχύτητα και συνδεσιμότητα. Ακόμη και σε χώρους ή τοποθεσίες με περιορισμένη ή καθόλου σύνδεση στο ίντερνετ, οι live streaming υπηρεσίες της Think Plus κάνουν χρήση της 4G τεχνολογίας για να αποδίδουν το 100% των δυνατοτήτων τους όποτε και όπου είναι απαραίτητο.